# Mark Carney

Mark Joseph Carney (Fort Smith, 16 de març de 1965) és un economista i polític canadenc. Va ser governador del Banc del Canadà i del Banc d'Anglaterra abans d'entrar en política. Des de 2025, és el líder del Partit Liberal del Canadà, i el 14 de març de 2025 va prendre possessió com a Primer ministre del Canadà en substitució de Justin Trudeau.

## Biografia

Carney va néixer a Fort Smith, Territoris del Nord-oest, i es va criar a Edmonton, Alberta. Es va graduar en Economia per la Universitat Harvard el 1988, i va estudiar a la Universitat d'Oxford, on va obtenir un màster el 1993 i un doctorat el 1995.
Va exercir diversos papers a Goldman Sachs, abans d'unir-se al Banc del Canadà com a governador adjunt el 2003. El 2004 va ser nomenat viceministre associat sènior del Departament de Finances del Canadà. El 2007, Carney va ser nomenat 8è Governador del Banc del Canadà, on va ser responsable de la política monetària canadenca durant la crisi financera mundial. Va dirigir l'organisme fins al 2013, quan va ser nomenat 120è Governador del Banc d'Anglaterra, on va liderar la resposta del banc central britànic al Brexit i la fase primerenca de la pandèmia de COVID-19, fins al març de 2020.
A continuació, Carney va ser president i cap d'inversió d'impacte a Brookfield Asset Management, i president de la junta directiva de Bloomberg LP. També va ser nomenat enviat especial de les Nacions Unides per a l'acció climàtica i les finances. Carney va ser un dels assessors informals del primer ministre canadenc Justin Trudeau durant la pandèmia de COVID-19, i va ser nomenat president del grup de treball de creixement econòmic del Partit Liberal del Canadà el setembre de 2024.
El 6 de gener de 2025, Trudeau va anunciar que tenia intenció de dimitir i que el seu relleu sortiria de les eleccions a la presidència del partit. Deu dies més tard, Carney va anunciar la seva intenció de buscar el lideratge del partit; i en la convenció celebrada a Ottawa el 9 de març de 2025 va obtenir una victòria aclaparadora. El 14 de març, va fer-se efectiu el traspàs de poders i Carney va jurar el càrrec com a 24è Primer Ministre. El país mai havia tingut, fins llavors, un cap de govern nascut en algun dels Territoris del Canadà.

## Referències

* ↑ Sánchez, Sònia. «Un banquer per liderar el Canadà: qui és el successor de Justin Trudeau?». Diari Ara, 09-03-2025. Arxivat de l'original el 2025-03-10. [Consulta: 12 març 2025].
* ↑ Botella Manubens, Enric. «Qui és Mark Carney, el banquer expert en crisis que substituirà Trudeau al Canadà». 3/24, 10-03-2025. [Consulta: 12 març 2025].
* 1 2 «Mark Carney es converteix en primer ministre del Canadà». Vilaweb, 14-03-2024. [Consulta: 16 març 2025].
* ↑ «Bank of Canada Governor Mark Carney». CBC News, 26-11-2012. [Consulta: 16 març 2021].
* ↑ Scoffield, Heather «Mark Carney takes up his mission». The Globe and Mail, 25-01-2008, pàg. B1, B4–5. Arxivat de l'original el 2015-07-16 [Consulta: 24 juny 2016].
* ↑ «Mark Carney – Governor, Bank of England». Bank of England. Arxivat de l'original el de setembre 10, 2019. [Consulta: 20 juliol 2016].
* ↑ Goodman, Peter S. «As Britain Confronts 'Brexit,' a Canadian Takes Center Stage: Mark Carney». The New York Times, 16-09-2016. Arxivat de l'original el de setembre 6, 2020. [Consulta: 29 febrer 2020].
* ↑ «Bank of Canada announces Deputy Governor appointments» (en anglès americà). Bank of Canada, 29-04-2003. Arxivat de l'original el 2023-05-29. [Consulta: 29 maig 2023].
* ↑ «Deputy Governor Mark Carney appointed Senior Associate Deputy Minister of Finance». Ottawa: Bank of Canada, 21-10-2004. Arxivat de l'original el de gener 18, 2020. [Consulta: 24 juny 2016].
* ↑ «Mark Carney Appointed Governor of the Bank of Canada». Ottawa: Bank of Canada, 04-10-2007. Arxivat de l'original el de juliol 26, 2018. [Consulta: 24 juny 2016].
* ↑ Hornbrook, Mike. «Mark Carney: Interesting times». CBC, 29-01-2011. Arxivat de l'original el d’agost 11, 2016. [Consulta: 24 juny 2016].
* ↑ Quinn, Greg. «Carney Shows How Canada Controls Risk So Central Banks Can Too». Bloomberg News, 30-11-2009. Arxivat de l'original el 2011-06-29. [Consulta: 12 febrer 2011].
* ↑ Chu, Ben. «George Osborne gets his man: Mark Carney named as new Bank of England Governor». The Independent, 27-11-2012. Arxivat de l'original el d’abril 7, 2020. [Consulta: 2 abril 2020].
* ↑ «UK Bank governor Carney says is 'duty' to speak of Brexit risks». BBC News, 19-04-2016. [Consulta: 13 maig 2016].
* ↑ King, Ben. «Mark Carney, the 'unreliable boyfriend' who ran UK's central bank». BBC News, 16-01-2025. [Consulta: 17 gener 2025].
* ↑ «Mark Carney, ex-head of Bank of Canada and Bank of England, joins Brookfield Asset Management». CBC News, 26-08-2020. [Consulta: 8 maig 2021].
* ↑ Thomas, Daniel. «Bloomberg overhauls management team with Mark Carney to lead new board». Financial Times, 21-08-2023. [Consulta: 17 juliol 2024].
* ↑ Butler, Sarah «UN appoints Mark Carney to help finance climate action goals» (en anglès). The Guardian, 01-12-2019. ISSN: 0261-3077 [Consulta: 3 desembre 2019].
* ↑ Argitis, Theophilos. «Mark Carney helping Justin Trudeau craft economic recovery plan to pull Canada out of recession». Financial Post, 10-08-2020. [Consulta: 15 gener 2025].
* ↑ Cochrane, David. «Former Bank of Canada governor Mark Carney advising PM on COVID-19 economic response». CBC News, 10-08-2020. [Consulta: 15 gener 2025].
* ↑ Osman, Laura. «Mark Carney to lead Liberal economic task force ahead of next election». The Canadian Press, 09-09-2024. Arxivat de l'original el 2024-09-09. [Consulta: 11 març 2025].
* ↑ Tunney, Catharine. «Trudeau to resign as prime minister after Liberal leadership race». CBC News, 06-01-2025. Arxivat de l'original el de gener 6, 2025. [Consulta: 6 gener 2025].
* ↑ Yousif, Nadine. «Mark Carney runs for leader of Canada's Liberal Party». BBC News, 16-01-2025. Arxivat de l'original el 16 de gener 2025. [Consulta: 16 gener 2025].
* ↑ «Liberal leadership race: Mark Carney elected in a landslide». CBC, 09-03-2025. Arxivat de l'original el de març 9, 2025.
* ↑ Williams, Ollie. «Man born in NWT set to become, at least briefly, prime minister» (en anglès americà), 09-03-2025. [Consulta: 16 març 2025].